***ОБЩИНСКИ СЪВЕТ – БЕЛОВО, ОБЛАСТ ПАЗАРДЖИК***

**РЕШЕНИЕ**

**№ 643/ 27.02.2019 г.**

Прието на заседание на Общински съвет – Белово, проведено на 27.02.2019 г., с Протокол № 54 от 27.02.2019 г.

**ОТНОСНО: Инвестиционно предложение от „Еко-Хидро -90“ ООД гр.Пазарджик за добив на скални материали от находище „ Чешмата“,община Белово,област Пазарджик**

Постъпило е Предложение от Председателят на Общински съвет Белово с вх. № ОбС- 35/ 27.02.2019 г. относно Възражение от жителите на с. Мененкьово, община Белово с вх. № ОбС- 31/ 25.02.2019 г. и Докладна записка с вх. № ОбС- 32/ 26.02.2019г. от Кмета на с.Дъбравите, с които ни уведомяват, че жителите на с. Дъбравите и с Мененкьово, община Белово не са съгласни с направеното инвестиционно предложение за добив на скални материали. Сочат се мотиви , изразяващи се в следното: при добива чрез вризяване ще се наруши притока на вода в заявената от тях зона, която е с добро питейно качество и единствената, която пият животните от района. Този добив ще се отрази неблагоприятно на най- малко 100 дка.земеделска земя около посочената територия. Ще бъде застрашено и здравето на местното население в случай че бъде допусната тази кариера, ще за увеличи значително запрашаването. Ще се наруши заобикалящата техническа инфраструктура.

Общиннският съвет взе предвид, че района е известен с мекият и изключително благоприятен климат, подходящ за туризъм и почивка. Реализирането на това инвестиционно намерение категорично ще повлияе негативно на околната среда и местните природни дадености..

Не без значение е и опасността от пресушаването на 60 кладенеца в района, което ще се отрази пагубно на населението в региона.

Освен това е депозирана и подписка в Общински съвет от над 219 души от с. Дъбравите и 185 души от с. Мененкьово, с която жителите на с. Дъбравите и с. Мененкьово категорично се противопоставят на тази инвестиция.

С оглед охрана на общественият интерес, защита правата и законните интереси на жителите на община Белово, Общинският съвет взе решение, с което се противопоставя на това Инвестиционно намерение.

Общинският съвет, след като обсъди предложението на Председателя на Общински съвет - Белово, след станалите разисквания и на основание чл. 21, ал.1, т.23 от ЗМСМА

**РЕШИ:**

1. Възразява срещу Инвестиционното предложение на „ Еко- Хидро – 90 „ ООД - гр.Пазарджик с ЕИК 1122580619ЗА : „ Добив на скални материали от находище „Чешмата „ Община Белово,област Пазарджик.
2. Упълномощава Кмета на Община Белово да уведоми Директора на РИОСВ гр. Пазарджик с оглед предстоящето му разглеждане в Експертен съвет към РИОСВ.
3. Задължава Кмета на Община Белово да предприеме всички фактически и правни действия по изпълнение на настоящето решение.

|  |  |  |  |  |
| --- | --- | --- | --- | --- |
| Брой на общинските съветници | Присъствали | „За” | „Против” | „Въздържали се” |
| 13 | 11 | 11 | 0 | 0 |

**ПРЕДСЕДАТЕЛ НА ОбС:** \_\_\_\_\_\_\_\_\_\_\_\_\_\_\_\_\_\_

**/В. САВОВ/**